Държавен вестник, бр. 101, 2020 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  101
Чл. 46. (1) Службата осигурява експлоата-
цията, поддръжката и развитието на систе-
мата за обработка и обмен на разузнавателна 
информация на НАТО на национално ниво. 
(2) Службата координира и организира 
достъпа до системата за обмен на информа-
ция от органите за електронно разузнаване 
на НАТО и системите за обмен на разуз-
навателна информация на Международния 
военен секретариат на ЕС. 
(3) Директорът на Службата или оправомо-
щено от него длъжностно лице осъществява 
националното представителство в бордовете 
за управление на системите по ал. 1 и 2.
Чл. 47. (1) Националното представител-
ство на стратегическо ниво в основните 
разузнавателни структури на НАТО и ЕС 
се осъществява от Службата. 
(2) Директорът и експерти от Службата 
са официални представители на Министер-
ството на отбраната в основните комитети, 
бордове, съвети и други работни органи на 
НАТО и ЕС и в подчинените им работни 
групи, определящи политиката и дейността 
в областта на военното разузнаване.
Чл. 48. (1) Службата участва в организи-
рането и провеждането на военнодиплома-
тическата дейност чрез:
1. изграждане на Службата на военния 
аташе към задгранични представителства 
на Република България по решение на ми-
нистъра на отбраната; 
2. осъществява непосредствено ръковод-
ство на Службата на военния аташе към 
задграничните представителства на Репу-
блика България;
3. изпълнение на задачи по военнодипло-
матическата дейност от Службата на военния 
аташе в страната на акредитация.
(2) Ресурсното осигуряване на дейността 
на Службата на военния аташе се осъщест-
вява от Службата при условия и по ред, 
определени с акт на директора є. 
(3) Подборът на военнослужещи за Служба-
та на военния аташе се осъществява съгласно 
чл. 71а, ал. 3 и 4 от Правилника за прилагане 
на Закона за отбраната и въоръжените сили 
на Република България. 
(4) Командироването на военнослужещи 
на работа в Службата на военния аташе 
се извършва със заповед на министъра на 
отбраната след съгласуване с министъра на 
външните работи.
Чл. 49. Службата осъществява между-
народно сътрудничество в рамките на раз-
узнавателната общност на НАТО и ЕС и 
с партньорски служби съгласно чл. 34 от 
Закона за военното разузнаване.
Чл. 50. Службата организира и провежда 
самостоятелно или във взаимодействие с 
партньорски служби специални операции на 
и извън територията на страната при спаз-
ване на ограниченията по чл. 11 от Закона 
за военното разузнаване.
Раздел III
Вътрешна сигурност и контраразузнавателно 
обезпечаване на оперативно-разузнавател-
ната дейност 
Чл. 51. (1) Службата осигурява самостоя-
телно вътрешната си сигурност и контрара-
зузнавателното обезпечаване на оперативно-
разузнавателната дейност с цел разкриване на 
заплахи и предотвратяване на посегателства, 
насочени срещу сигурността є. 
(2) Вътрешната сигурност и контраразуз- 
навателното обезпечаване на оперативно-
разузнавателната дейност се осъществяват 
от самостоятелна структура при условия и 
по ред, определени с акт на директора на 
Службата.
Чл. 52. Структурата по чл. 51, ал. 2 обезпе-
чава сигурността на Службата чрез прилагане 
на система от мерки за контраразузнавател-
но обезпечаване на дейностите, разузнава-
телните органи, структурите в Службата и 
военното формирование, като:
1. изучава и разкрива условията и еле-
ментите на средата, които оказват негативно 
въздействие върху дейността на Службата;
2. противодейства, предотвратява и преси-
ча замислени, подготвяни или осъществявани 
посегателства срещу сигурността є.
Чл. 53. За нуждите на вътрешната сигур-
ност и контраразузнавателното обезпечаване 
на оперативно-разузнавателната дейност 
структурата по чл. 51, ал. 2:
1. добива данни, подпомагащи контрара-
зузнавателното обезпечаване на оперативно-
разузнавателната дейност;
2. използва самостоятелна система за 
събиране, регистриране, систематизиране 
и съхраняване на данни за лица, обекти, 
факти и събития;
3. осъществява информационно-анали-
тична дейност;
4. взаимодейства с останалите структури 
на Службата;
5. извършва оперативно осигуряване на 
обекти и лица;
6. участва в обучението и подготовката 
на служители на Службата;
7. участва в процедурата по подбор и на-
значаване на служители на Службата;
8. взаимодейства със службите за сигур-
ност и обществен ред, с органите на из-
пълнителната, съдебната власт и местното 
самоуправление.
Чл. 54. Информацията, получена при 
контраразузнавателното обезпечаване на 
дейността на Службата, не може да бъде 
ползвана за други цели освен за гарантиране 
на сигурността є.